Samuel Coleridge-Taylor

thumb
Samuel Coleridge-Taylor (n. 15 di agosto 1875, m. 1 di septembro 1912) esis Britaniana kompozisto.

Il naskis en Holborn en London. Lua patro Daniel Taylor, de Sierra Leone, studiabis medicino en London; ne-savante ke il esus patro, il retrovenis a West-Afrika ube il esis administranto. Samuel nomizesis pro la poeto Samuel Taylor Coleridge. Evante dek-e-kin yari il eniris la Royal College of Music, studiante kompozado. Il gradizesis e balde ganis reputeso kom kompozisto.

Ilua kantato Hiawatha’s Wedding Feast, kun vorti de poemo da Henry Wadsworth Longfellow, unesmafoye pleesis en 1898, e havis granda suceso; Coleridge-Taylor kompozis du plusa kantati pri Hiawatha. En 1904 il facis unesma turo di Usa, ube ilua muziko esis multe pleata, ed il recevesis da Prezidanto Theodore Roosevelt. Il mortis en 1912, evante 37 yari, pro pulmonito.

Kategorio:Britaniana kompozisti